b'\n_START_ARTICLE_\nLadja z vetrnico\n_START_PARAGRAPH_\nLadja z vetrnico, (ang. windmill ship) je na\xc4\x8din pogona ladje z uporabo vetrne turbine, ki potem \xc5\xbeene konvencionalni propeler. Propeler je lahko mehansko povezan z vetrnico ali pa preko elektri\xc4\x8dnega generatorja in motorja. V slednjem primeru lahko generator polni baterije, ki potem zagotavljajo mo\xc4\x8d v primeru, da ni vetra - za te ladje se uporablja oznaka hibridne._NEWLINE_Prednost ladij z vetrnimi turbinami je, da lahko turbina rotira 360\xc2\xb0 in tako uporablja veter iz katerekoli smeri. V bistvu turbine dose\xc5\xbeejo najve\xc4\x8djo mo\xc4\x8d, \xc4\x8de ladja pluje direktno proti vetru. Vendar je kljub temu za plovbo proti vetru potrebna ve\xc4\x8dja mo\xc4\x8d, zato je energetsko bolj u\xc4\x8dinkovito, \xc4\x8de plujejo v smeri vetra (z vetrom v hrbet). Konvencionalna jadra ne omogo\xc4\x8dajo plovbe direktno v veter, ampak zgolj plovbo pod kotom proti vetru._NEWLINE_Ladje z vetrnicami imajo \xc4\x8dim bolj hidrodinami\xc4\x8dni trup, ali ve\xc4\x8d trupov kot npr. katamaran. Trenutno \xc5\xa1e vedno potekajo raziskave, katere vrste vetrnic je najbolj efektivno uporabljati. Z uporabo vetrnic s horizontalno osjo vrtenja, kot velika ve\xc4\x8dina turbin za proizvodnjo elektrike, naj bi se zmanj\xc5\xa1ala stabilnost ladje. Zato so v nekaterih primerih bolj za\xc5\xbeeljene vetrnice z vertikalno osjo vrtenja - (VAWT)kot npr. Savonijeva turbina. Teh vetrnic ni treba usmerjati v veter._NEWLINE_Vetrnice na ladjah morajo biti precej bolj trdno grajene in odporne kot kopenske vetrne turbine.'